เราเองเป็นคนหนึ่งที่เวลาเครียดแล้วรู้สึกว่าตัวเองไร้ค่า อยากหายไป แต่เวลาเราเครียดเรารู้สึกว่ามันจุกๆหายใจไม่ค่อยคล่องและมือสั่นแล้วก็ร้องไห้ค่ะและรู้สึกอยากฆ่าตัวตายค่ะ คือเราไม่กล้าบอกครอบครัวหรือคนรอบข้างค่ะเพราะกลัวคนรอบข้างจะกังวลค่ะเราทำยังไงดีค่ะ
 Sleepy Headคนเราเวลาเครียดมากๆ เนื่องจากมีความทุกข์ใจ จะมีปฏิกิริยาอยู่สองอย่างคือ 1 Fight คือจะต่อสู้กับปัญหา ไม่ยอมจำนนง่ายๆ แก้ไขจนกว่าจะสำเร็จ ซึ่งต้องอาศัยกำลังใจประสบการณ์ความรู้ที่ผ่านมากช่วยในการแก้ปัญหา อีกทางคือ Flight แปลตามตัวคือบินหนี จะลอยตัวหนีปัญหา ไม่อยากรับรู้ปัญหาเสียเลย จะเกิดก็ช่างหัวมัน แต่บางครั้งการใช้กลไก flight นี้ไม่สามารถแก้ปัญหาได้จริง ปัญหาจะย้อนกลับมาให้เราเครียดคิดมากได้อีกเรื่อยๆ จนมีอาการแสดงออกทางฝ่ายกาย ให้เห็นคือ หายใจไม่อิ่ม มือสั่น จีบงอเหมือนหัวห่าน สะสมหนักๆเข้าก็ไม่อยากจะมีชีวิตอยู่มองโลกนี้ช่างมืดมนทุกอย่าง ไร้ทางออกของปัญหาคำแนะนำ ข้อแรก คือเลิกกังวลคนรอบข้างจะกังวลกับเราไปด้วย คนในครอบครัวไม่ว่าพ่อแม่ ยินดีรับฟังปัญหา ของเราเสมอ ไม่ว่าจะหนักมากขนาดไหน ถ้าลูกมีความทุกข์ก็ทุกข์ด้วย ลูกมีความสุขก็จะสุขด้วย ดังนั้นต้องเล่าเรื่องที่ทุกข์ใจให้คนในครอบครัวฟัง แม้แก้ไม่ได้อย่างน้อยได้ระบายเราจะรู้สึกสบายใจดีขึ้นมาก อย่าคิดสั้นเป็นอันขาดเพราะไม่ใช่ทางแก้ปัญหา หลายคนล้มแล้วก็ยังสามารถลุกขึ้นสู้ใหม่ได้เสมอ ขอเพียงอย่าท้อถอยครับ ลองปรึกษาปัญหากับนักจิตวิทยาของ กรมสุขภาพจิต กระทรวงสาธารณสุข เบอร์ 1323 ตลอด 24 ชม พยายามอย่าเก็บตัวคนเดียว เข้าสมาคมเพื่อนฝูง เล่นกีฬาออกกำลังกาย พักผ่อน ทำสมาธิ เข้าวัดฟังเทศน์ฟังธรรมจะช่วยคลายเครียดได้มากปัญหาทุกปํญหามีทางออกเสมอครับ